'n Koekieresep vir elke dag van die week - Goeie Huishouding
'n Koekieresep vir elke dag van die week
Dit is mos 'n koekie 'n dag, of hoe?!
Doop hierdie dekadente donkersjokoladekoekies in melk om die ervaring ekstralekker te maak. Dit gee boonop die melk 'n heerlike sjokoladesmaak! Of eet dit saam met warm sjokolade vir 'n dubbele sjokoladebederf. Njammie!
Ná Maandag se sjokolade-oordosis is hierdie murgpampoentjie-en-klapperkoekies net wat jy nodig het! Dit bevat heilsame hawermout en klapperolie.
Net die gedagte aan enige iets met grondboontjiebotter laat ons mond water! Maak dié resep 'n bietjie gesonder deur suikervrye grondboontjiebotter of makadamianeutbotter te gebruik, wat albei goeie proteïenbronne is, en vervang die suiker deur xilitol of heuning. Eet die koekies saam met 'n glas melk of 'n koppie tee of koffie. Mmm …
Kikker jou dag op met hierdie effens surerige ricottadonskoekies. Dis 'n eenvoudige resep met eenvoudige bestanddele, maar die resultaat is geurige happies wat perfek vir 'n namiddagtee is.
Hierdie fraai en vrolike konfytkoekies is net die regte happies om die aanbreek van die naweek mee te vier!
Dulce de leche-toebroodjies
Maak gerus dié naweek hierdie Dulce de leche-toebroodjies om jou kuierkaste mee te bederf en te beïndruk. Dit bevat die heerlike geure van vanielje, karamel en kaneel, en dis ideaal vir teetyd, nagereg of sommer-net. Dis beslis 'n resep wat jy in jou reseptelêer sal wil bêre!
'n Sondag is die ideale dag vir bak, maar ook vir rus. Danksy dié maklike resep kan jy albei doen! Hierdie koekies moet in 'n lugdigte houer gebêre word en kan tot vier dae hou – as jy dit nie op die eerste dag alles opeet nie!